1 / 1 ભાષણ રોકેટ બહુ ઊંચે જાય, ભાતભાતના કલર અને ડિઝાઇન બનાવશે પણ પછી નક્કર કાંઇ નહીં
De Tali : ChkkarVarti
ભાષણ રોકેટ : આપણા દેશમાં આટલા દાયકાઓથી ધૂમ મચાવતાં આ રોકેટની હજુ સુધી કોઇએ નોંધ નથી લીધી એ બહુ કહેવાય. આવું રોકેટ ભાજપવાળા છોડે એ બહુ ઊંચે સુધી જાય, કોંગ્રેસવાળાને ભાષણ રોકેટ છોડવા માટે કેટલાય સપોર્ટ લેવા પડે ને પાછું રોકેટ છોડનાર એક હોય પણ વાટ સળગાવવા વાળા 25 જણા જ હોય. કેટલાય છબરડાબાજ નેતાઓના રોકેટ કાયમ હાથમાં ફાટી જાય, એકાદ ભાષણવીર નેતાનું રોકેટ બહુ ઊંચે સુધી જાય, એમાં કલર પણ બહુ થાય, જાતજાતની ડિઝાઇનો પણ રચાય, આખું આકાશ ઝળાંહળાં બની જાય લોકોની આંખ અંજાઇ જાય, પણ તોય પછી છેવટે નક્કર કશું નહીં, ધૂમાડો પણ નહીં. છતાં પણ આવું રોકેટ છોડી શકનારા માટે જ સૌથી વધારે તાળી પડે. આ સિવાય નાના નાના ઉત્સાહી રોકેટ તો દરેક વોર્ડ અને તાલુકામાં મળી જ જાય, જ્યાં સ્ટેજ જોયું નથી, ટોળું મળ્યું નથી, માઇક દીધું નથી કે સટાક દઇને ચાલુ.....
વોટિંગ સૂરસૂરિયાં : ગજબ છે. લોકશાહી દેશ છે. દર વખતે વોટિંગ નામના ફટાકડાનો એવો પ્રચંડ અવાજ આવશે કે આખું બ્રહ્માંડ ડોલી ઉઠશે એવી વાતો થાય છે. પરંતુ, ચૂંટણી પરિણામના બીજા જ દિવસથી આ વોટિંગ સૂરસૂરિયાં જેવું થઇ જાય છે. ધડાકા સાંભળનારાઓ પહેલાં પણ બહેરા હોય છે અને પછી પણ બહેરા થઇ જાય છે અને ધડાકા કરનારાઓ મૂંગા.....